कंवर लाल मीणा

कंवर लाल मीणा एक भारतीय राजनेता और अपराधी है जो राजस्थान विधानसभा में भाजपा के सदस्य के रूप में अंता निर्वाचन क्षेत्र से विधायक थे। इससे पहले, वह 2013 से 2018 तक मनोहर थाना निर्वाचन क्षेत्र से विधायक रहे थे। इनको दिसंबर 2020 में, 2005 के एक आपराधिक मामले में एक लोक सेवक को रिवॉल्वर से धमकाने और संपत्ति को नुकसान पहुंचाने का दोषी ठहराया गया, जिसके लिए उन्हें तीन साल के कठोर कारावास की सजा सुनाई गई थी।

 राजनीतिक जीवन 
2023 के राजस्थान विधान सभा चुनाव में इन्होंने अंता विधानसभा क्षेत्र से भारतीय राष्ट्रीय कांग्रेस के उम्मीदवार प्रमोद जैन को 5,861 मतों के अंतर से हराया और विधायक बने।

 2005 आपराधिक मामला 
कंवर लाल मीणा को 2005 के एक आपराधिक मामले में दोषी ठहराया गया था जिसमें सरकारी अधिकारियों को धमकी देना, सरकारी राजकाज में बाधा डालना और संपत्ति को नुकसान पहुंचाना शामिल था। अकलेरा की एक सत्र अदालत ने दिसंबर 2020 में उन्हें तीन साल के कठोर कारावास की सजा सुनाई, जिसे मई 2025 में राजस्थान उच्च न्यायालय ने बरकरार रखा। सर्वोच्च न्यायालय ने 7 मई 2025 को इस सजा के खिलाफ उनकी याचिका को खारिज कर दिया, जिसमें उन्हें दो सप्ताह के भीतर आत्मसमर्पण करने का आदेश दिया गया। मीणा ने 21 मई 2025 को मनोहरथाना (झालावाड़) के एसीजेएम अदालत में आत्मसमर्पण कर दिया। मीणा को 23 मई 2025 को राजस्थान विधानसभा से अयोग्य घोषित कर दिया गया था।

 संदर्भ 

श्रेणी:जीवित लोग
श्रेणी:1974 में जन्मे लोग
श्रेणी:भारतीय जनता पार्टी के राजनीतिज्ञ
श्रेणी:भारतीय जनता पार्टी
श्रेणी:राजस्थान विधानसभा के विधायक
श्रेणी:राजस्थान विधायक 2023–2028